Aoraki/Mount Cook er det høyeste punktet, 3 724 moh. Det er 16 andre topper i fjellkjeden som når opp over 3 000 meter i høyde. En stor del av fjelkjeden er verna som del av ulike nasjonalparker, de mest kjente er Westland nasjonalpark, Mount Aspiring nasjonalpark og Aoraki/Mount Cook nasjonalpark. Ifølge en undersøkelse sent i 1970-årene fantes det over 3000 isbreer større enn et hektar i Søralpene, den største av disse – Tasmanbreen – er 29 km lang.